section_heading: Serija na Blu-rayju i DVD-ovima
paragraph_text: U Hrvatskoj je kompletna serija izdana na DVD-ovima koji, osim svih epizoda svake sezone, sadrže i hrpu posebnih dodataka za svaku pojedinačnu sezonu (osim prve). Za američko (1. regija) i europsko (2. regija) tržište na DVD-ovima i Blu-ray formatu izdana je kompletna serija i to u pojedinačnim pakiranjima, ali i kao kompletna serija. Svaka sezona u pojedinačnim pakiranjima, osim svih epizoda svake sezone, sadrži i hrpu posebnih dodataka dok kompletna serija na Blu-ray izdanju osim svih epizoda i već viđenih posebnih dodataka, sadrži dodatne, nikad prije viđene, video materijale, pravu Senet igru za dva igrača (uz koju se dobije ploča za igru, crno i bijelo kamenje i četiri male polugice koje služe kao kockice) kao i pravi Ankh u kojem je skrivena Jacobova poruka koja se prvo mora dešifrirati kako bi se saznala pravila igre. Uz sve to, kompletno izdanje šeste sezone kao i izdanje kompletne serije sadrže 12-minutnu mini-epizodu "New Man in Charge" snimljenu kao epilog na seriju koja nam donosi saznanje tko će biti novi čuvar Otoka.